S-46/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 3. janúar 2023, á hendur Í-kk-þgf G-kk-þgf B-kk-þgf, kt. [...], [...], Reykjavík, fyrir eftirtalin fíkniefnalagabrot, með því að hafa:

1. Föstudaginn 31. desember 2021 á heimili sínu við [...] í Reykjavík haft í vörslum sínum í sölu- og dreifingarskyni 1.559,18 gaf maríhúana, 12,14 gaf kókaíni og 1.857,24 gaf kannabisblönduðu efni, sem lögreglumenn fundu við leit í íbúðinni.

2. Þriðjudaginn 22. febrúar 2022 á heimili sínu að [...] í Reykjavík haft í vörslum sínum 2.550,23 gaf kannabisblönduðu efni og 45,90 gaf maríhúana, sem lögreglumenn fundu við leit í íbúðinni.

3. Mánudaginn 14. mars 2022 á heimili sínu að [...] í Reykjavík haft í vörslum sínum 48,64 gaf maríhúana, sem lögreglumenn fundu við leit í íbúðinni.

Teljast brot í öllum liðum varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 1.653,72 gaf maríhúana, 12,14 gaf kókaíni og 4.407,47 gaf kannabisblönduðu efni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Jafnframt er krafist upptöku á kr. 178.500, sem hald var lagt á, skv. 7. mgr.

5. gr. laga nr. 65/1974, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur umþá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í[...]. Samkvæmt framlögðu sakavottorði, dagsettu 2. janúar 2023, gekkst ákærði undir greiðslu sekta með lögreglustjórasáttum 2. nóvember 2014 og 14. júní 2017 vegna brota á fíkniefnalögum. Þá var hann dæmdur í fangelsi, skilorðsbundið til tveggja ára, með dómi Héraðsdóms Reykjavíkur 19. september 2018 vegna fíkniefnalagabrots.

Ákærði hefur játað brot sitt greiðlega og verður það virt honum til refsimildunar en aftur á móti verður það virt honum til refsiþyngingar hversu mikið magn fíkniefna var um að ræða.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin 7 mánaða fangelsi.

Með vísan til lagaákvæða í ákæru eru gerð upptæk 1.653,72 gaf maríhúana, 12,14 gaf kókaíni, 4.407,47 gaf kannabisblönduðu efniog 178.500 krónur sem hald var lagt á við rannsókn málsinsog eru áætlaður gróði af sölu fíkniefna.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 180.792 krónur að meðtöldum virðisaukaskatti, og er þá meðtalin þóknun vegna vinnu hans á verjandastigi.

Engan sakarkostnað leiddi af meðferð málsins.

Af hálfu ákæruvaldsins flutti málið K-kvk-nf E-kvk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, Í-kk-nf G-kk-nf B-kk-nf, sæti fangelsi í 7 mánuði.

Ákærði sæti upptöku á 1.653,72 gaf maríhúana, 12,14 gaf kókaíni, 4.407,47 gaf kannabisblönduðu efni og 178.500 krónum.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 180.792 krónur að meðtöldum virðisaukaskatti.

H-kvk-nf S-kvk-nf B-kvk-nf